32010R0117
L 037/19
SLUŽBENI LIST EUROPSKE UNIJE
UREDBA KOMISIJE (EU) br. 117/2010
od 9. veljače 2010.
o izmjeni Uredbe (EZ) br. 904/2008 o utvrđivanju metoda analize i ostalih tehničkih odredaba potrebnih za primjenu izvoznog postupka za robu koja nije obuhvaćena Prilogom I. Ugovoru
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9.;
budući da:
(1)
Uredba Komisije (EZ) br. 904/2008 (2) utvrđuje metode, postupke i formule koji se koriste za izračun podataka dobivenih iz analize robe kako je određeno u Prilogu IV. Uredbi Komisije (EZ) br. 1043/2005 od 30. lipnja 2005. o provedbi Uredbe Vijeća (EZ) br. 3448/93 u vezi sa sustavom odobravanja izvoznih subvencija za određene poljoprivredne proizvode koji se izvoze u obliku robe koja nije obuhvaćena Prilogom I. Ugovoru, te kriterijima za utvrđivanje iznosa takvih naknada (3).
(2)
Uredbu (EZ) br. 904/2008 pregledala je skupina stručnjaka s ciljem ocjenjivanja uzima li navedena Uredba u obzir znanstvenu i tehnološku evoluciju metoda utvrđenih u toj Uredbi. Studije i testovi obavljeni u okviru toga pregleda navode da određivanje sadržaja škroba (ili dekstrina) hidrolizom pomoću natrijevog hidroksida i određivanje sadržaja glukoze uporabom enzimatske metode sa spektrofotometrijom kako je sada propisano za većinu robe, više ne udovoljava tekućim tehničkim zahtjevima i stoga je treba ažurirati.
(3)
Stoga je primjereno osigurati da se određivanje sadržaja škroba (ili dekstrina) izvrši na enzimatski način amilazom i amiloglukozidazom i da se ukupan sadržaj glukoze odredi uporabom visokodjelotvorne tekućinske kromatografije (HPLC), kako je određeno u Prilogu I. Uredbi Komisije (EZ) br. 900/2008 od 16. rujna 2008. o utvrđivanju metoda analize i drugih tehničkih odredaba potrebnih za primjenu aranžmana za uvoz određene robe dobivene preradom poljoprivrednih proizvoda (4), kako je izmijenjena Uredbom Komisije (EU) br. 118/2010 (5).
(4)
Uredbu (EZ) br. 904/2008 treba stoga na odgovarajući način izmijeniti.
(5)
Mjere predviđene ovom Uredbom u skladu su s mišljenjem Odbora za Carinski zakonik,
DONIJELA JE OVU UREDBU:
Članak 1.
U članku 2. Uredbe (EZ) br. 904/2008, točka 2. zamjenjuje se sljedećim:
„2.
Škrob (ili dekstrin)
(dekstrin se izražava kao škrob)
1.
Za sve oznake KN osim oznaka KN 3505 10 10, 3505 10 90, od 3505 20 10 do 3505 20 90 i od 3809 10 10 do 3809 10 90, sadržaj škroba (ili dekstrina) iz stupca 3. Priloga IV. Uredbi (EZ) br. 1043/2005 izračunava se pomoću formule:
(Z - G) × 0,9,
pri čemu je
Z
=
sadržaj glukoze određen metodom opisanom u Prilogu I. Uredbi Komisije (EZ) br. 900/2008 (*);
G
=
sadržaj glukoze prije enzimatske obrade, određene visokodjelotvornom tekućinskom kromatografijom (HPLC).
2.
Za oznake KN 3505 10 10, 3505 10 90, od 3505 20 10 do 3505 20 90 i od 3809 10 10 do 3809 10 90, sadržaj škroba (ili dekstrina) određuje se metodom određenom u Prilogu II. Uredbi (EZ) br. 900/2008.
Članak 2.
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 9. veljače 2010.